ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Απόπειρα 803 του νέου μου πρότζεκτ.
Αυτή θα είναι η καλή. Το νιώθω.
Είμαι έτοιμος.
Και πάμε.
"Η γάτα από ζελεδάκι είναι μέσα εκεί";
Αυτό έγραψα; Δεν βγάζει νόημα.
- Τζάνετ. - Γεια χαρά. Πώς πάει η σύνθεση;
Έχω χαθεί εντελώς και δεν μπορώ να βγάλω το ακόρντο Μι.
Θέλεις μια μαγική κιθάρα που παίζει όλες τις νότες;
Είναι νούμερο ένα προτίμηση στους άντρες άνω των 50 εδώ.
Όχι. Το νόημα είναι να μάθεις πώς να κάνεις πράγματα
χωρίς τη μαγεία της μετά θάνατο ζωής.
Ίσως να την έχεις έτοιμη. Ό, τι να 'ναι.
Πρέπει να πηγαίνουμε. Θα αργήσουμε.
Πού πάει ο χρόνος;
Τελικά, όλα ανάγονται στο χωρίο από το βιβλίο του καθηγητή Μέι
"Η θνητότητα προσφέρει νόημα στη ζωή μας κι η ηθική βοηθάει να το χειριστούμε".
Στάσου, νομίζω πως λέει
"Η θνητότητα προσφέρει νόημα στα γεγονότα της ζωής μας".
Πρόσεχε τι λες, τυχάρπαστε.
Νομίζω πως ο Τσίντι Αναγκόνιε,
που σχεδίασε κυριολεκτικά τη μετά θάνατο ζωή, ξέρει τι λέει.
Σίγουρα έχω δίκιο γιατί είναι δικό μου βιβλίο.
Ναι, καθηγητή Μέι, μάλλον έχετε δίκιο για ό, τι γράψατε.
Ακόμα πιστεύω πως πρέπει να αναθεωρήσει.
Θα σας δούμε όλους εδώ την άλλη εβδομάδα.
Η καθηγήτρια Ιερονύμη θα διδάξει το πρόβλημα του τρόλεϊ.
Φέρτε πόντσο. Λερώνει.
Έτοιμος, Τσίντι;
Γεια σου, Τζεφ. Βλέπω πως μεγάλωσε η συλλογή.
Ναι, σίγουρα. Έχω 322 βατραχο-αντικείμενα τώρα.
Τριακόσια είκοσι τρία. Μόλις πήρα ένα ακόμα!
Ποτέ δεν χάνει τον ενθουσιασμό του για τα βατράχια.
Ξέρει τι του αρέσει.
Ξεκινάει η συνεδρίαση του Κοινού Συμβουλίου Υποθέσεων Μετά Θάνατο Ζωής.
Ας το κάνουμε γρήγορα. Ξεκίνησα να βλέπω το The Leftovers.
Ειλικρινά, όταν έμαθα πως η Κάρι Κουν δεν προτάθηκε ποτέ,
παραλίγο να σβήσω το 2% της ανθρωπότητας.
Μάικλ, ενημέρωση.
Πάμε αρκετά καλά.
Μια καινούρια φουρνιά ανθρώπων πέρασε τα τεστ της.
Ανάμεσα στους αξιοσημείωτους είναι ο Ρομπέρτο Κλεμέντε,
η Ζόρα Νιλ Χέρστον, ο Άγιος Θωμάς ο Ακινάτης...
- Ναι! - Ο Σούφι ποιητής του όγδοου αιώνα
Χαζράτ Μπίμπι Ραμπία Μπασρί και η Κλάρα Πέλερ.
Αυτή από το "Where's the Beef";
Μπήκε αυτή από το "Where's the Beef".
Έχει πλάκα.
Το μεγαλύτερο πρόβλημα είναι ότι θέλουμε περισσότερους αρχιτέκτονες κι ηθοποιούς.
Συγγνώμη αλλά οι νεότεροι δαίμονες-ηθοποιοί δεν έχουν αφοσίωση.
Νομίζουν πως θα υποκριθούν έναν ρόλο έτσι απλά.
Πρέπει να μάθουν πως υποκριτική σημαίνει αντίδραση.
Κι η αντίδραση είναι προ-δράση.
Αλλά η προ-δράση; Είναι απλώς ύπαρξη.
Χαλάρωσε λίγο, Ντάνιελ Ντέι Λιούις.
Σον; Εσύ τι έχεις;
Θα ξεκινήσω λέγοντας πως το νέο σύστημα είναι χάλια,
το ίδιο και ο Μάικλ,
και πρέπει να το ρίξουμε στα σκουπίδια
και να ξαναγυρίσουμε στα παλιά βασανιστήρια.
Έχουμε ακόμα λίγα εμπόδια, αλλά το σύστημα είναι καλό και λειτουργεί.
Έλα, παραδέξου το.
Ποτέ, μα ποτέ...
μα ποτέ, μα ποτέ...
ποτέ των ποτών...
δεν θα το παραδεχτώ αυτό.
Το ξέρω, φίλε.
ΤΟ ΤΕΛΕΥΤΑΙΟ ΚΕΦΑΛΑΙΟ
2.242 ΤΖΕΡΕΜΙ ΜΠΕΡΙΜΙ ΑΡΓΟΤΕΡΑ
- Τι ώρα είναι; - Δεν ξέρω.
Αλήθεια;
Ναι.
Κάποια στιγμή, πριν από εκατοντάδες Μπέριμι,
έσβησα την ικανότητά μου να ξέρω την ώρα
οπουδήποτε στο σύμπαν όταν εσύ κι εγώ είμαστε μαζί.
Μου αρέσει να μην ξέρω.
Είναι 10:42 π.μ.
Λέγοντας φωναχτά ότι δεν ήξερα ένιωσα παράξενα.
Εγώ νιώθω παράξενα όταν ξέρω κάτι.
Είμαστε πολύ διαφορετικοί.
Πάω να δοκιμάσω να συναντήσω τον μπαμπά μου.
- Καλή τύχη. - Ευχαριστώ.
Φρικάρω, φίλε.
Το έχεις, δικέ μου. Λίγο ακόμα για να τα κερδίσουμε όλα.
Σ' αγαπώ και πιστεύω σ' εσένα.
Ευχαριστώ, μπαμπά.
Εντάξει, ορίστε.
Θα σουτάρει ο Μπορτλς... ναι!
Ο ΜΕΝΤΟΖΑ ΤΑ ΚΑΤΑΦΕΡΝΕΙ!!!
- Τα κατάφερα! - Τα κατάφερες!
Σου πήρε πάνω από 433.000 προσπάθειες,
αλλά μόλις έπαιξες το τέλειο Madden!
Τα κατάφερες!
ΤΕΛΕΙΟ ΠΑΙΧΝΙΔΙ
Μπράβο το αγόρι μου!
Τα κατάφερα.
Εντάξει.
- Τζάνετ; - Γεια χαρά.
Γεια σου, Τζάνετ. Έφτιαξα βραδινό.
Πάντα το φτιάχνεις εσύ, οπότε ήθελα εγώ τώρα.
Και σοβαρά τώρα, δεν πήγε καλά.
Είναι σπαγγέτι.
Ξέρω πως φαίνεται παράξενο,
αλλά έφαγα ένα κομμάτι και είναι πολύ απαίσιο.
Επίσης, έστρωσα τραπέζι με τον τρόπο των βασιλιάδων.
Κοντά στα πιάτα.
Και...
Να πάρει.
Ναι.
Λοιπόν...
πρέπει να μιλήσω σε όλους.
Να τους ζητήσω να έρθουν εδώ;
Όχι, εγώ...
Είχα μια καλύτερη ιδέα.
- Γεια σας. - Γεια.
Τι πλάκα έχει να συναντιόμαστε εδώ!
Το επανέφερες στο πώς ήταν πριν.
Τι σε ενέπνευσε, Τζέισον; Η λαχτάρα για παγωμένο γιαούρτι;
Όχι.
Έχω μια ανακοίνωση.
Φεύγω.
Περνάω την πόρτα.
Σίγουρα;
Ναι.
Είναι ώρα.
Σκεφτήκαμε πως το καλύτερο ήταν
να μαζευτούμε όλοι για αποχαιρετιστήριο πάρτι.
Θα φάμε και θα πιούμε και θα χορέψουμε...
Θα διασκεδάσουμε.
Εντάξει, στενοχωρηθήκατε.
Το ξέρω γιατί έχετε την ίδια όψη στο πρόσωπο με τους δασκάλους
όποτε σήκωνα το χέρι στην τάξη.
Ας χαρούμε όμως. Θα κάνω τον DJ.
Θα παίξουμε ηλεκτρονική μουσική όλη νύχτα.
Ελάτε.
Τώρα λυπάμαι για δύο πράγματα.
Γεια σου, Νταγκ.
- Γεια. - Περνάς καλά;
Έφαγα πολύ κοτόπουλο.
Είναι καλό που επέλεξες το νεαρό σου σώμα.
Ναι.
Τι κάνεις;
Καλά είμαι, Μάικλ.
Εσύ τι κάνεις;
Να σου πω...
Είμαι στενοχωρημένος.
Και ξέρω πως είσαι το πιο εξελιγμένο ον στο σύμπαν,
αλλά νιώθω ότι πρέπει να σου πω ότι δεν πειράζει να στενοχωριέσαι.
Το ξέρω.
Κι εγώ νιώθω έτσι, αλλά ξέρω πως είναι ώρα του να φύγει.
Είμαι στ' αλήθεια καλά. Ορκίζομαι.
Θα μου μιλήσεις αν δεν είσαι;
Πάντα.
Τι κάνετε όλοι απόψε;
Έχουμε ένα ιδιαίτερο δωράκι.
Η παλιά χορευτική ομάδα μου είναι εδώ!
Είστε έτοιμοι να σκίσουμε;
Αυτό ήταν ξεχωριστό.
Δεν θα ξεχάσω ποτέ αυτήν τη νύχτα...
ώσπου να περάσω την πόρτα και να διαλυθώ στο σύμπαν.
Να σε ρωτήσω κάτι, φίλε;
Πώς το... ήξερες;
Δεν άκουσα κάνα καμπανάκι ή κάτι τέτοιο.
Είχα ξαφνικά αυτήν την αίσθηση ηρεμίας,
λες και ο αέρας στα πνευμόνια ήταν ίδιος με τον εξωτερικό αέρα.
Ήταν γαλήνιο.
Ξέρεις την αίσθηση όταν σκέφτεσαι πως μια πιπεριά χαλαπένιο καίει πολύ,
αλλά τη δαγκώνεις έτσι κι αλλιώς και έχει την τέλεια θερμοκρασία;
Είτε το πιστεύεις είτε όχι, την ξέρω αυτήν την αίσθηση. Πολύ πρώτη.
Ορίστε.
Να σας συμβουλευτώ για κάτι;
Φοβάμαι πως θα με ξεχάσει η Τζάνετ.
Αν ερωτευτεί κάποιον άλλο, δεν με πειράζει.
Αν ο Τζέισον Μομόα ή η Λάρα Κροφτ του Tomb Raider έρθουν
και η Τζάνετ πει "Μου αρέσουν!"
Απολύτως εντάξει.
Αλλά θα είναι άσχημο να με ξεχάσει.
Έτσι, της έφτιαξα αυτό.
Τι λέτε;
Είναι όμορφο.
Δεν θα σε ξεχάσει, όμως. Κυριολεκτικά δεν μπορεί.
Θυμάται όλα όσα έχουν συμβεί.
Ακόμα κι αν ξεχνούσε κάποιον, δεν νομίζω ότι θα ήσουν εσύ.
Ευχαριστώ.
Όταν έκανα τον Τζέισον, ήμουν 18 ετών.
Από πολλές απόψεις, ο Τζέισον με ανάθρεψε, όπως τον ανάθρεψα κι εγώ.
Ευχαριστώ που ήσουν σπουδαίος μπαμπάς, γιε μου!
Σ' αγαπώ, μπαμπά!
Ο Τζέισον είναι ο πιο αληθινός εδώ.
Κανείς μας δεν είναι αληθινός πια.
Είμαστε όλοι σαν τον Κάσπερ το φαντασματάκι.
Είναι αστείο, γιατί δεν είμαστε καν λευκοί.
Γιατί είναι λευκά τα φαντάσματα;
Είναι ρατσιστές;
Προσπαθώ να πω ότι σε αγαπώ, φίλε.
Είσαι ήρωάς μου.
Ο καλύτερός μου φίλος.
Και ο Γκάρντνερ Μίνσου μου.
Κάτσε στο παγκάκι όσο θέλεις.
Όποτε είσαι έτοιμος, απλώς πέρνα.
Σ' αγαπώ, Τζάνετ.
Κι εγώ σ' αγαπώ, Τζέισον.
Ελπίζω να έχεις μια καλή αιωνιότητα.
Σου έφτιαξα κάτι.
Το έχασα!
- Δεν πειράζει. - Όχι, πειράζει.
Σου έφτιαξα κάτι ωραίο για να με θυμάσαι
ακόμα κι αν παντρευτείς τον Άκουαμαν.
Και το έχασα κάπου στο δάσος.
- Θα το έφαγε ο μαγικός σκίουρος. - Δεν πειράζει.
Δεν θα σε ξεχάσω ποτέ.
Για μένα, δεν θα φύγεις ποτέ.
Δεν βιώνω τον χρόνο το ίδιο μ' εσένα.
Βιώνω όλους τους χρόνους ταυτόχρονα.
Ξέρω τι εννοείς.
Κάποτε κάπνισα σάλβια και είδα ταυτόχρονα το παρελθόν και το μέλλον.
Και πήγα να πλύνω τα δόντια μου με τη γάτα.
Για μένα, το να θυμάμαι στιγμές μαζί σου είναι το ίδιο σαν να τις ζω.
Μπορείς να θυμάσαι τις χαρούμενες στιγμές και να ξεχνάς τις κακές;
Δεν υπήρχαν κακές.
Ήταν όλα καλά.
323,6 ΤΖΕΡΕΜΙ ΜΠΕΡΙΜΙ ΑΡΓΟΤΕΡΑ
Η πλάτη είναι πανέμορφη.
Σαν να υπάρχει μια στιβαρή αίσθηση σε αυτήν τη μετάβαση.
Η βελανιδιά μού είπε το σχήμα πριν καν φτάσω στην κατασκευή.
Το κάτω μέρος είναι δύσκολο.
Το κάνει ελαφρύτερο, ενώ σου αφήνει πολύ ξύλο να κόψεις.
Είναι μια τροποποιημένη δανέζικη γραμμή.
Όμως, την έφτιαξες μόνη σου.
Είναι μια πολύ ωραία καρέκλα.
Δεν έχω κάτι άλλο να σε διδάξω.
Ζήτω!
Ευχαριστώ.
- Τζάνετ. - Γεια χαρά.
Φτιάξε τη λίστα, παρακαλώ.
Συγχαρητήρια.
Βασικά, μόλις τελείωσα το δρομάκι μου χθες.
Σβήσ' το κι αυτό τότε.
Πριν το επόμενό σου πρότζεκτ,
να ξέρεις ότι αυτό που μου ζήτησες να σου πω όταν συνέβαινε,
συνέβη.
Πέρασαν από το σύστημα, οπότε θα είναι λίγο διαφορετικά, έτσι;
Έτσι θα ήλπιζε κάποιος.
Δεν έφαγα ποτέ με τη μαμά και τον μπαμπά.
Στεκόμουν μόνο σιωπηλή πίσω από τις καρέκλες,
ενώ έτρωγαν αστακό με τον Όσκαρ ντε λα Ρέντα.
Εδώ είμαι.
Θα το ξεπεράσουμε μαζί.
Ορίστε.
- Μητέρα, πατέρα, καλώς ήρθατε στο... - Αγαπημένες μου!
Αγαπημένες μου.
Κοριτσάκια μου!
Σας αγαπούμε πολύ και τις δύο!
Πάρα πολύ!
Έχουμε ένα εκατομμύριο πράγματα να συζητήσουμε.
Πρώτα όμως, λυπόμαστε πολύ.
Θα λυπόμαστε πολύ για πάντα.
- Να πάρει. - Ναι, σωστά;
ΜΟΝΟΣ ΣΤΟ ΣΠΙΤΙ
Για εκατομμυριοστή φορά μάς έστειλαν αρκουδάκια και λουλούδια.
Έλεγα πως θα καταλάβαιναν πως μπορούμε να τα πάρουμε μόνες μας.
- Πολύ ωραίο αυτό. - Ευχαριστώ.
Δεν πίστευα ποτέ πως θα το πω αυτό,
αλλά βαριέμαι λιγάκι
η μαμά κι ο μπαμπάς να μας λένε πόσο μας αγαπάνε.
Ναι.
Δεν είναι κάπως;
Ίσως να μην εκπλαγεί κανείς σας, αλλά...
είμαι έτοιμη να φύγω.
Να πάρει. Το ήξερα.
- Τελείωσες τα πάντα στη λίστα σου; - Ναι.
Εγκαθιστώ μπανιέρα, πετάω ελικόπτερο, απενεργοποιώ βόμβα,
κάνω το τέλειο ρεβέρ.
Ο τελευταίος στόχος ήταν να περάσω μια μέρα γεμάτη νόημα με τους γονείς μου,
και τώρα έχω περάσει χιλιάδες.
Νιώθω ολοκληρωμένη.
Θέλεις να ετοιμάσω αποχαιρετιστήριο πάρτι;
Δεν χρειάζεται. Το έκανα εγώ.
Μαγείρεψα τα πάντα, έφτιαξα όλα τα ποτά,
έφτιαξα τα έπιπλα, ξανάβαψα τους τοίχους
και εκπαίδευσα όλα τα ζώα.
Σαμπάνια;
Φυσικά.
Ευχαριστώ, πάντα.
Ήδη αποχαιρέτησα όλους τους άλλους στη ζωή μου.
Την αδερφή μου, τους γονείς μου...
Την Μπέι και τον Τζέι, που το πήραν πολύ βαριά.
Απόψε, είμαστε μόνο εμείς.
Δεν μου αρέσει που σου το λέω, αλλά το ριζότο σου ήταν λασπωμένο.
- Αλήθεια; - Όχι, ήταν φοβερό!
Προσπαθώ να βρω έναν τρόπο να μείνεις για λίγα ακόμα Μπέριμι.
Μπορώ να σου πω κάτι;
Είσαι το πρότυπό μου.
Έλα τώρα.
Μιλάω σοβαρά.
Ήσουν ήδη το πιο εντυπωσιακό άτομο που έχω γνωρίσει
και τώρα μπορείς να κάνεις τα πάντα.
Αν είναι αλήθεια, οφείλεται στο ότι με ενέπνευσες.
Σε θαυμάζω πάρα πολύ.
Τη δύναμή σου, τη σκληράδα, την αυτοεκτίμησή σου, για να μην πω...
ότι έχεις τρομερό σώμα.
Εσύ μου τα είπες αυτά;
Δεν έχω τίποτα άλλο να σου διδάξω.
- Τζάνετ. - Γεια χαρά.
Άλλον έναν στόχο στη λίστα, παρακαλώ.
Και τώρα, διάγραψέ τον.
Ξέρω πως ήδη είπαμε αντίο. Δεν είμαι καν εδώ.
Έπρεπε μόνο να σε δω μια τελευταία φορά
γιατί τα βρήκα με τον Αλέξανδρο τον Μέγα.
Και ήταν περισσότερο ο Αλέξανδρος ο Ωραίος.
Τέλος πάντων. Σε αγαπώ και αντίο για πάντα.
- Αντίο, αγάπη μου! - Αντίο.
Θαυμάζω το εύρος της γνώσης σου.
Εγώ μπορώ μόνο να είμαι αρχιτέκτονας.
Πέρασα τα τελευταία 500 Μπέριμι μαθαίνοντας κιθάρα.
Και μόλις κατάφερα το "Hey There Delilah".
Μην υποτιμάς τον εαυτό σου, Μάικλ.
Τολμάω να πω ότι είσαι ο σπουδαιότερος αρχιτέκτονας.
- Και ξέρω εγώ... - "Ο Φρανκ Γκέρι είναι νονός μου".
Εντάξει. Μου άξιζε αυτό.
Ταχάνι, θα μου λείψεις.
Στάσου.
Δεν θέλω να φύγω.
Τέλεια. Μείνε, τότε.
Καινούριο πάρτι. Για την παραμονή.
Όχι, δεν θέλω επίσης να μείνω.
Τελείωσα εδώ, αλλά δεν θέλω να πάω εκεί.
Είναι οι μοναδικές σου επιλογές.
Όχι, δεν είναι.
Θέλω να μάθω να κάνω ό, τι κάνεις, Μάικλ.
Θέλω να γίνω αρχιτέκτονας.
Ταχάνι, είσαι υπέροχο άτομο, αλλά είσαι άτομο.
- Είναι αδύνατο. - Ανοησίες.
Μπορώ να μάθω, όπως έμαθα όλα τα άλλα.
Πέρασα τη ζωή μου προσποιούμενη ότι βοηθάω τον κόσμο.
Αν ήμουν αρχιτέκτονας, θα το έκανα στ' αλήθεια.
Άσε με να προσπαθήσω, έστω.
Μη με κάνεις να μιλήσω στον διευθυντή σου.
Μπράβο το κορίτσι μου!
Γεια σου, Τζεφ.
Έχει ξεφύγει η κατάσταση εδώ, έτσι;
Ναι. Λατρεύω τους βατράχους, οπότε είναι φοβερά.
Σου έφερα έναν.
Ευχαριστώ, Ταχάνι. Ρίξ' τον στον σωρό.
Στάσου. Δεν μπορείς να πεις ποτέ σε μια γυναίκα να χαμογελάσει;
Κι αν ήταν όντως ομορφότερη αν χαμογελούσε;
Δεν τη βοηθάω;
Γκλεν, Μπίντι, η εκπαιδευόμενή σας, η Ταχάνι.
Η Ταχάνι! Πολύ ωραία.
Έχω να σε δω από τότε που έγινα γλίτσα.
Δεν σε πασάλειψα μ' εμένα, έτσι;
Το έκανες, αλλά πέρασε πολλή γλίτσα από τότε.
Τέλος πάντων, θέλω να μάθω τα πάντα.
Θα ξεκινήσω από χαμηλά και θα ανεβώ με την αξία μου.
Θέλει κανείς μια κούπα αντι-ύλης;
Εμένα με μη γαλακτοκομικά νετρίνο.
Έφτασε!
Ευχαριστώ για όλα, Μάικλ.
Παρακαλώ.
Σου έφερα ένα μικρό δωράκι για την πρώτη σου μέρα.
Μόλις γίνεις σπουδαία εδώ πέρα,
ελπίζω να μη σε πειράζει να περηφανεύομαι που σε ξέρω.
Είναι κάπως να πετάς ονόματα, Μάικλ, αλλά κάνε όπως νομίζεις.
661,7 ΤΖΕΡΕΜΙ ΜΠΕΡΙΜΙ ΑΡΓΟΤΕΡΑ
"Η σύνταξη όρων της ηθικής αιτιολόγησης είναι μια ατελείωτη προσπάθεια".
Το έκανα.
Μου πήρε μόνο 2.000 Μπέριμι, αλλά τελείωσα το βιβλίο.
Κορόιδο! Ήταν ατελείωτο να σε διαβάζω, αλλά τα κατάφερα!
- Συγχαρητήρια, μωρό μου. - Ευχαριστώ. Τι διαβάζεις;
Τον Κώδικα Ντα Βίντσι.
- Αλήθεια; - Μετά από χίλιες ζωές
ανάγνωσης των πιο δύσκολων πραγμάτων στον κόσμο, απέκτησα νέο πάθος,
τα χαμηλής ποιότητας βιβλία!
Πιστεύεις πως θα γινόμουν καλός συμβολολόγος...
- αν υπήρχε αυτή η δουλειά; - Το πιστεύω.
Είσαι πολύ χαριτωμένος. Πάμε για βραδινό τώρα.
Δεν το πιστεύω ότι έμαθε να μαγειρεύει τόσο ωραία.
Όταν πρωτογνώρισα την Ταχάνι στη Γη,
έχωνε κοσμήματα σε αυτόματο πωλητή.
Αν είναι αρχιτέκτονας, τότε να σχεδιάσει την ιδέα μου.
Ένα δωμάτιο για καραόκε που είναι επίσης και κέντρο μαυρίσματος.
Ναι.
Όσο πιο πολύ μπαίνεις στο τραγούδι, τόσο πιο πολύ μαυρίζεις.
Χαίρομαι τόσο πολύ που το σύστημα δεν σας άλλαξε σε ηλίθιες.
Για επιδόρπιο, χρειαζόμαστε τιραμισού.
Ο Τσίντι Αναγκόνιε, επιλέγει έτσι απλά.
Δεν πίστευα ποτέ ότι θα ζήσω να το δω. Μάλλον δεν έζησα.
Ακριβώς, γιατί είμαστε όλοι νεκροί!
Ήταν τόσο διασκεδαστικό!
Ναι, πάντα είναι όταν τους βλέπουμε.
Όποτε το κάνουμε, έχει πλάκα.
Ήπια καφέ με τη μαμά μου και στέλνει χαιρετισμούς.
Έμαθε επίσης επιτέλους πώς να προφέρει το όνομα της μαμάς σου,
το οποίο είναι καλό.
Ναι. Αστειεύονταν μ' αυτό όταν τις είδαμε.
- Θυμάσαι; - Α, ναι.
Ο Σαίξπηρ πέρασε την πόρτα.
- Αλήθεια; - Ναι.
- Όλοι γι' αυτό μιλάνε. - Μάλλον καλύτερα.
Τα τελευταία 4.000 θεατρικά του δεν ήταν το ίδιο καλά με παλιά.
Είδες το Τρικυμία Δύο: Φυσάμε ξανά;
Σε πειράζει αν πάμε σπίτι;
Είμαι κουρασμένος.
Φυσικά.
Θα ετοιμαστώ αμέσως για ύπνο.
Εγώ θα κάνω μια βολτίτσα. Τα λέμε.
Εντάξει.
- Φίλε! - Τέλεια.
Είναι καλοί οι στίχοι;
Σταμάτα. Είναι απαίσιο.
Έχουμε πρόβλημα. Νομίζω πως θα φύγει ο Τσίντι.
Αλήθεια;
Είπε πως είναι έτοιμος;
Δεν είπε ακριβώς αυτό, αλλά κοντεύει. Το ξέρω.
Πρέπει να κάνω κάτι να ταράξω τα νερά, να ανάψω τη σπίθα.
- Τζάνετ; - Γεια χαρά.
Νομίζω πως ο Τσίντι κοντεύει να περάσει την πόρτα
και πρέπει να τον κρατήσω,
άρα μπορείς να φτιάξεις ένα κρεβάτι σαν γιγάντιο μαρκαδόρο
και μια σέξι τήβεννο αριστούχου που να τρώγεται;
Όχι, αυτό χρειάζεται κάτι πνευματικό.
Αν το κάνω καλά, ο άντρας μου θα μιλάει στον Θεό,
με πιάνεις; Στάσου, τι εννοείς;
Συγχώρεσέ με, Έλενορ, αλλά αν ο Τσίντι είναι έτοιμος...
είναι ώρα να φύγει.
Δεν το είπε ακόμα, όμως.
Είμαστε στην κλασική γκρίζα ζώνη του.
Να του θυμίσεις τα ωραία αυτού του μέρους.
Θυμάσαι πού μας πήγε τον πρώτο μήνα που ήμασταν μαζί;
Τέλεια ιδέα! Τζάνετ, φτιάξε το σκηνικό.
Το θέλεις στην αρχική του λαμπρότητα;
Όχι. Πρωτοπήγε εκεί όταν ήταν στο κολέγιο.
Να μοιάζει ακριβώς όπως την ημέρα που το ερωτεύτηκε.
Φέρε και τη φαγώσιμη τήβεννο. Θα το σιγουρέψω έτσι.
Εντάξει, έτοιμη.
Πάμε ταξίδι-έκπληξη. Έλα.
- Ταξίδι-έκπληξη; Τώρα; - Ναι.
Ιδιαίτερο ταξίδι, οι δυο μας. Πάμε.
Μπορώ να αλλάξω πρώτα;
Άσε την πόρτα να το κάνει. Πάμε!
- Πάμε! - Εντάξει.
Πωπώ, Έλενορ.
Έχουμε πολύ καιρό να έρθουμε εδώ.
Αθήνα. Αυτή η πόλη μου κόβει την ανάσα κάθε φορά.
Μίλα, φίλε. Πες μου τα πάντα γι' αυτό το μέρος.
Επειδή, η αλήθεια είναι
πως δεν άκουγα την πρώτη φορά.
Θέλω να πω...
Αυτή είναι η Ακρόπολη.
Κι αυτή η Πνύκα.
Χιλιάδες Αθηναίοι μαζεύονταν εδώ
για να ακούσουν συζητήσεις για την πόλη και τους νόμους της
από εκείνο εκεί το σημείο.
Εδώ ξεκίνησε κυριολεκτικά η δημοκρατία.
Όλα καλά κι ωραία,
αλλά, όπως ξέρεις, είμαι κορίτσι της φιλοσοφίας.
Πού είναι τα μεγάλα κεφάλια;
Ο Σωκράτης, ο Αριστοτέλης, ο Πλάτωνας, ο Διογένης...
όλοι μαζεύονταν εδώ στην Αγορά.
Ήταν σαν τους Εκδικητές, αλλά για στοχαστές.
Έλα, εσύ με έφερες εδώ. Ήξερες τι θα συμβεί.
Όχι, χαίρομαι που είσαι χαρούμενος.
Θα σε ρωτήσω κάτι.
Είναι παράξενο που όταν σκέφτομαι τους Αρχαίους Έλληνες τους βλέπω κούκλους;
Ο Αριστοτέλης είναι ο Τζον Στάμος με γενειάδα για μένα.
- Ειλικρινά, και για μένα. - Ωραία. Συμφωνούμε.
Πώς λέγεται αυτό; "Κουλούβρι";
"Κουλούρι". Ζούσα μ' αυτά όταν ήμουν εδώ.
Μ' αρέσει να φαντάζομαι τον νεαρό Τσίντι Αναγκόνιε
να διαβάζει, να κάνει σαν φυτό, να τρώει κουλούρια
αν είχε διαύγεια και κατανοούσε την Αριστοτελική ηθική της αρετής.
Είναι... ακριβές.
Είναι μια ακριβής εικόνα του 20χρονου εαυτού μου.
Ήταν πολύ ιδιαίτερο ταξίδι. Ευχαριστώ.
Πάμε πίσω;
Όχι, γιατί δεν τελειώσαμε ακόμα.
Υπάρχουν κι άλλα ξεχωριστά στο ταξίδι μας. Τζάνετ!
Γεια χαρά. Περνάς καλά, Τσίντι;
Ναι, αλλά δεν τελείωσε ακόμα.
Θα πάμε στον δεύτερο προορισμό, θυμάσαι;
Ναι, φυσικά.
Πάμε από δω.
Πωπώ!
- Παρίσι. - Ναι, Παρίσι, προφανώς.
Η αγαπημένη μου πόλη. Κι επέλεξες και τον κατάλληλο καιρό.
Συννεφιασμένο και κρύο. Τέλειο για διάβασμα.
Αυτό μου έλεγες;
Σκεφτόμουν το Six Flags, αλλά είναι πολύ καλύτερο.
Ερχόμουν σε αυτό το καφέ κάθε μέρα.
Καθόμουν σε διαφορετική καρέκλα κάθε φορά
για να μπορέσω τελικά να πω ότι κάθισα
στο ίδιο ακριβώς σημείο με τον Ζαν Πολ Σαρτρ,
τη Σιμόν ντε Μποβουάρ, τον Ρίτσαρντ Ράιτ, τον Μπρεχτ, τον Τζέιμς Μπόλντουιν...
Έχουμε όλο τον χρόνο στη διάθεσή μας, μωρό μου.
Βάλε τον πισινό σου εκεί που ζέστανε η Ιστορία.
Έλενορ, ξέρω τι κάνεις.
Είμαι η καλύτερη αιώνια φιλενάδα;
Ας πάμε μια βόλτα.
Έλενορ, άκου.
Σ' αγαπώ...
- απόλυτα και εντελώς... - Να πάρει.
Αλλά πρέπει να φύγω.
Δεν πρέπει, όμως.
Δεν χρειάζεται να φύγεις, να με αφήσεις.
Δεν θέλω να σε αφήσω. Απλώς... πρέπει να φύγω.
Νιώθω όπως περιέγραψαν και οι άλλοι,
μια ηρεμία στην ψυχή.
Μα... την ένιωσες μόλις.
Κι αν οι άλλοι βλάκες δεν περίμεναν αρκετά
και το αίσθημα ξεθωριάσει
και περάσεις άλλο ένα δισεκατομμύριο Μπέριμι
στην ψεύτικη μετά θάνατο Ευρώπη με την τρομερή φιλενάδα σου;
Δεν την ένιωσα μόλις.
Τη νιώθω πολύ καιρό.
Θυμάσαι τη μέρα με τους γονείς μας;
Η μαμά μου σε φίλησε...
και σου έβαλε κραγιόν στο μάγουλο κι η μαμά σου το σκούπισε.
Δεν ξέρω γιατί, αλλά...
αυτό ήταν.
Δεν ήθελα να σου το πω, γιατί...
- Επειδή... - Όχι, δεν γίνεται.
Επειδή ο Τζέισον έφυγε,
η Ταχάνι κάνει τα δικά της κι εγώ δεν είμαι έτοιμη να φύγω.
Οπότε, αν φύγεις, θα είμαι μόνη εδώ.
Ήμουν μόνη όλη μου τη ζωή...
κι είπα στον εαυτό μου πως μου αρέσει, αλλά όχι.
Μ' αρέσει να είμαι μαζί σου.
Εντάξει, δεν θα φύγω.
- Αλήθεια; - Ναι, δεν θα φύγω.
Υπάρχουν ακόμα πολλά να κάνω.
Θα μείνω.
Ποιος είναι έτοιμος για το Six Flags;
Είμαστε εντάξει. Θα μείνει.
Τι θέλεις να κάνουμε; Να γίνουμε πουλιά και να πετάξουμε στη Νοτρ Νταμ;
Να σταθούμε στην κορυφή του πύργου του Άιφελ
και να πετάμε νερόμπομπες σε φανταστικούς τουρίστες;
Ό, τι θέλεις.
Ας φρεσκαριστούμε να πάμε για βραδινό σε ένα χλιδάτο εστιατόριο,
να πάρουμε κρασί του ενός εκατομμυρίου
παρότι έχει την ίδια γεύση με το φτηνό κρασί,
να κάτσουμε σε ένα δωμάτιο στο ξενοδοχείο Georges Cinq,
να δούμε το Real Housewives σε όποια πόλη το γυρίζουν τώρα.
Μ' αρέσει.
Θα πάω στην παλιά μου γειτονιά.
- Να σε συναντήσω στο εστιατόριο; - Ναι.
Εντάξει.
Να δούμε τι έχει το μενού.
"Κυριολεκτικά ό, τι μπορείτε να φανταστείτε".
Τι σκέφτεσαι;
"Η σύνταξη όρων της ηθικής αιτιολόγησης είναι μια ατελείωτη προσπάθεια".
Αυτήν την πρόταση σκεφτόμουν.
Την πρόταση θες να φας;
Τρώμε λέξεις; Γιατί ρώτησα την Τζάνετ...
Όχι, είναι η τελευταία γραμμή του βιβλίου του Σκάνλον.
Λέει ότι πρέπει να βρούμε κανόνες
που δεν μπορούν λογικά να αντικρούσουν οι άλλοι και, στο τέλος,
ότι η αναζήτηση αυτών των κανόνων θα κρατήσει για πάντα.
Πρότεινα έναν κανόνα: οι Τσίντι να μην επιτρέπεται να φύγουν
γιατί θα στενοχωρήσει τις Έλενορ.
Μπορώ να το κάνω για πάντα.
Να σε τρέχω στο σύμπαν, να σου δείχνω ωραία πράγματα
και δεν θα βρω ποτέ την αιτιολόγηση να σε κάνω να μείνεις...
γιατί είναι εγωιστικός κανόνας.
Σου το οφείλω να σε αφήσω να φύγεις.
Δεν τα πήγαινα ποτέ καλά με τη στεναχώρια,
εν μέρει επειδή η μαμά μου μου έλεγε να μη στενοχωριέμαι.
Αλλά αυτό είναι στενάχωρο.
Έχεις καμιά φράση του Τζον Λοκ
ή κάνα χωρίο Καντιανής σοφίας να μου πετάξεις;
Αυτοί ήταν εστιασμένοι σε κανόνες και κανονισμούς.
Για πνευματικά πράγματα, πρέπει να στραφείς στην Ανατολή.
Θα δεχτώ ό, τι έχεις. Πες μου.
Φαντάσου ένα κύμα... στη θάλασσα.
Το βλέπεις, μετράς το ύψος του,
πώς διαθλάται το φως του ήλιου όταν περνάει και είναι εκεί,
το βλέπεις και ξέρεις τι είναι. Είναι ένα κύμα.
Και μετά σκάει στην ακτή... και χάνεται.
Το νερό είναι ακόμα εκεί, όμως.
Το κύμα ήταν απλώς μια διαφορετική έκφανση του νερού
για λίγη ώρα.
Αυτή είναι μια βουδιστική αντίληψη για τον θάνατο.
Το κύμα επιστρέφει στη θάλασσα...
από όπου προήλθε
και εκεί όπου πρέπει να είναι.
- Καθόλου άσχημα, Βουδιστές. - Όχι άσχημα.
Τίποτα δεν είναι κακό.
Θέλω να μου κάνεις μια τελευταία χάρη.
Να μου πεις αντίο τώρα.
Και μετά να φύγεις προτού ξυπνήσω.
Να κάτσεις στο παγκάκι όσο θέλεις
και όποτε είσαι έτοιμος, απλώς να περάσεις.
Είμαι έτοιμος.
Να πάρει! Επέστρεψες!
Τζέισον;
Ναι!
Τι... μα πώς... γιατί...
Περίεργη ιστορία.
Θυμάσαι που σου έφτιαξα κάτι
και νόμιζα πως το έχασα;
Ήταν στην άλλη μου τσέπη.
Όταν το βρήκα, είχες φύγει.
Θα σου το άφηνα, αλλά ανησύχησα
μήπως το έτρωγε ο μαγικός σκίουρος, έτσι αποφάσισα να σε περιμένω να γυρίσεις.
Κάθε τόσο, ερχόταν μια διαφορετική Τζάνετ, αλλά ήξερα πως δεν ήσουν εσύ.
Τζέισον, έχουν περάσει 1.000 Μπέριμι.
Το ξέρω. Αλλά ήθελα να σε ξαναδώ.
Ήταν πολύ εύκολο να περιμένω.
Κάθισα σιωπηλός και άφησα το μυαλό μου να ταξιδέψει...
σκέφτηκα εσένα και το άπειρο του σύμπαντος.
Σαν μοναχός κάπως.
Τι εννοείς;
Ωραίο είναι, όχι κορίτσι.
Τσίντι, στάσου.
3,22 ΤΖΕΡΕΜΙ ΜΠΕΡΙΜΙ ΑΡΓΟΤΕΡΑ
Ώρα για τρέλα, γιατί έφερα ντόνατ!
Δεν είναι κανείς εδώ;
Κρίμα. Θα έβγαζε γέλιο.
Γεια σου, γλυκέ μου. Δεν πήρες το μήνυμα;
Όχι. Ακυρώθηκε η συνάντηση;
Ναι, για πάντα. Διαλύσαμε το συμβούλιο.
- Τι; - Δεν το χρειαζόμαστε πια.
Το σύστημά σου δουλεύει τέλεια.
Εκατομμύρια άνθρωποι περνάνε τα τεστ τους.
Η Βίκι σκίζει στην εκπαίδευση. Άρα, όλα καλά.
Εντάξει... στάσου.
Πώς είμαστε σίγουροι ότι είναι το σωστό σύστημα;
Ειλικρινά, θεωρώ πως ο Σον έχει δίκιο.
Είναι χάλια όλα και πρέπει να ξεκινήσουμε πάλι.
Ηρέμησε, αγχωτικέ.
Διασκέδασε. Ξέρεις τι ανακάλυψα πρόσφατα; Τα podcast.
Υπάρχουν δισεκατομμύρια και βγαίνουν συνέχεια καινούρια.
Άντε, τώρα! Έχω να ακούσω ένα για το πώς μαθαίνουν οι αχιβάδες.
Είμαι ενθουσιασμένη.
Σ' αγαπώ.
Δεν χρειάζεται να απαντήσεις
γιατί ξέρω πως δεν θέλεις να λες πώς νιώθεις...
Κι εγώ σε αγαπώ.
Τοκ, τοκ.
Τι έγινε;
Να σου μιλήσω λίγο;
Φυσικά, γιατί όχι; Ντέρεκ;
Ναι, Μίντι; Τι μπορώ να κάνω για σένα;
Η Έλενορ κι εγώ θα μιλήσουμε λίγο, οπότε πήγαινε στην τιποτόσφαιρα.
Αυτός είναι ο Ντέρεκ;
Η Μίντι τον επανεκκίνησε πάνω από 151 εκατομμύρια φορές.
Ο Ντέρεκ είναι ένα μοναδικό σημείο στο διάστημα,
αλλά περιέχει και διάστημα μέσα του.
Το πλέγμα του Ντέρεκ είναι χωρίς διαστάσεις.
Η στιγμή της δημιουργίας του
και ο θάνατος του διαστήματος από τη θερμότητα
είναι τώρα άρρηκτα συνδεδεμένα.
Είσαι τόσο ενοχλητικός!
Θες μια μπίρα;
Έτσι περνάς τις μέρες σου, λοιπόν,
τριγυρνώντας, ψάχνοντας για ό, τι θα σε ολοκληρώσει;
Σχεδόν.
Νόμιζα πως είχε σχέση με τους γονείς ή τους φίλους μου.
Τώρα νομίζω πως ίσως είναι κάτι άλλο.
Ίσως είσαι εσύ.
Νομίζω πως η τελική αποστολή μου
είναι να σε πείσω να περάσεις από το σύστημα. Να κάνεις το τεστ.
Όταν σε πρωτογνώρισα,
σκέφτηκα... "Να μια γκόμενα που καταλαβαίνω".
Μοναχική, εντελώς ανεξάρτητη, ξέρει τι θέλει.
Κοκαΐνη και αυτοϊκανοποίηση.
Σωστά. Πιστεύω πως είσαι μια εκδοχή μου
αν δεν είχα κάνει φίλους.
Είσαι το χειρότερο σενάριο του τι θα μπορούσα να γίνω. Με το συμπάθιο.
Δεν πειράζει. Το θέμα είναι, Έλενορ, πως είμαι εντάξει με το ποια είμαι.
Δεν νομίζω πως είσαι.
Ή τουλάχιστον, θα μπορούσες και καλύτερα.
Αν είμαστε ίδιες, τότε πίστεψέ με,
σε περιμένει μεγαλύτερη ευτυχία,
αν δημιουργήσεις δεσμούς με άλλους.
Νομίζω πως το ξέρεις αυτό.
Μου είπες για μένα και τον Τσίντι τότε.
Μου έδειξες το βίντεο. Είπες πως μας στηρίζεις.
Έχεις την ικανότητα να νοιάζεσαι.
Δεν ξέρω. Το νοιάξιμο είναι μεγάλος κόπος.
Και είμαι μόνη μου πολύ καιρό.
Δεν μπορώ να εναποθέσω τη μοίρα μου στα χέρια μιας ξένης.
Το σκέφτηκα πως θα το πεις αυτό.
Γεια σου, κούκλα.
Έλενορ!
Και Μίντι Σεντ Κλερ! Αν είναι δυνατόν!
Τι σας φέρνει εδώ;
Προσπαθώ να πείσω τη Μίντι να μπει στο σύστημα μετά από τόσο καιρό.
Ανησυχεί λίγο για το ποιος θα σχεδιάσει το τεστ της.
Μην πεις άλλα. Το αναλαμβάνω.
Αλήθεια; Έχεις πιστοποίηση;
Όχι ακόμα, αλλά δεν θα αργήσω. Έτσι, Σον;
Η Ταχάνι θα έχει πιστοποίηση πολύ σύντομα.
Ακούστηκε σατανικό; Δεν το εννοούσα. Μιλούσα ειλικρινά.
Η δύναμη της συνήθειας.
Πιστεύω πως η Ταχάνι θα έχει πιστοποίηση πολύ...
Σκάσε, Γκλεν!
Τέλεια. Γύρνα στην παλιά σου ζωή και χαλάρωσε με τον αιωρούμενο Ντέρεκ.
Όταν πιστοποιηθεί η Ταχάνι, θα μπεις στο σύστημα
κι η Ταχάνι θα σχεδιάσει το τεστ.
Γιατί όχι; Κάτι καινούριο.
Ευχαριστώ που νοιάστηκες για μένα.
Δεν νοιάζομαι ούτε εγώ για μένα, άρα είναι ωραίο να το κάνει κάποιος.
Χαίρομαι που σας κινηματογράφησα να κάνετε σεξ.
Κι εγώ το ίδιο.
Κάτσε στο παγκάκι όσο θέλεις.
Όποτε είσαι έτοιμη, απλώς πέρνα.
Ωραία, γιατί σίγουρα είμαι έτοιμη.
Είμαι έτοιμη.
Δεν είμαι έτοιμη.
Να πάρει, Τζάνετ. Τι στον λύκο;
Θα έπρεπε να είμαι έτοιμη και δεν είμαι.
Αλλά είμαι εγώ.
- Μάικλ, τι κάνεις; - Περνάω την πόρτα.
Δεν έμεινε κάτι άλλο να κάνω. Νιώθω χορτασμένος και ολοκληρωμένος.
Δεν είμαι σίγουρη ότι το σκέφτηκες, φίλε.
Το σκέφτηκα.
Μια ηρεμία με κυρίευσε και...
Αντίο.
Πέρασα ανάποδα;
Στάσου, μόνο ένα...
Θα φανεί χαζό, αλλά ίσως πιάσει.
Μάικλ, τι κάνεις;
Επιστρέφω την ουσία μου στην ύλη του καταραμένου σύμπαντος.
Ναι. Εντάξει.
Ορίστε. Δουλεύει τώρα.
Δουλεύει. Φεύγω. Αντίο!
Δεν δουλεύει, γιατί κοιτάτε. Σταματήστε!
Μάικλ, η πόρτα δεν είναι για σένα.
Γιατί όχι; Εγώ την εφηύρα.
Είναι πολύ απαίσιο!
Εσείς προχωράτε, αλλά εγώ είμαι παγιδευμένος για πάντα;
Πώς είναι δίκαιο αυτό;
Το βρήκα!
Έλενορ, έλα δω...
Πέρνα εσύ και πάρε με στους ώμους. Θα την ξεγελάσουμε.
- Όχι. - Μάικλ.
Μάικλ, όχι!
Μάικλ! Εντάξει, έλα μαζί μου.
Τα καλαμάρια είναι βαριά!
- Ναι. - Συγγνώμη.
Έρχονται συνέχεια καινούριοι.
Η Ταχάνι είναι ακόμα εδώ. Ίσως να συνεργαστείτε,
- να σχεδιάσετε γειτονιές. - Το έκανα ήδη, θυμάσαι;
Πέρασα 50 Μπέριμι φτιάχνοντας γειτονιές για νέους κατοίκους.
Όταν ήδη έχεις σχεδιάσει την απόλυτη, είναι απογοητευτικό.
Μου άρεσε να είμαι εδώ, αλλά έφυγε ο Τζέισον και ο Τσίντι.
Ακόμα και ο Νταγκ Φόρσετ πέρασε την πόρτα.
Καλύτερα έτσι μάλλον. Πάρταρε πολύ όταν ήταν εδώ.
Θα μείνω εδώ για πάντα, να χαζολογάω,
να κάνω ανιαρά πράγματα, σαν αξιολύπητος συνταξιούχος.
Θα μου φτιάξει η Τζάνετ μαγαζί με σιδηρικά,
για να αγοράσω κάνα εργαλείο που δεν χρειάζομαι.
Γελοίο!
Αυτό πιστεύω για το σχέδιό σου, ότι είναι γελοίο!
Εγώ το βρίσκω σπουδαίο και σίγουρα βαθιά μέσα σου κι εσύ.
- Θέτει κακό προηγούμενο. - Μωρό μου!
Κανείς άλλος δεν θα θέλει να το κάνει. Κι αν ρωτήσουν,
θα πεις "Ασφαλώς, άντε να σώσεις τους πάντες στο σύμπαν
και μετά συμφωνούμε".
Σκέψου το ως εξής,
αν το κάνεις, δεν θα ξανακούσεις ποτέ για μας.
Είναι δελεαστικό, γιατί είστε όλοι ενοχλητικοί.
Όντως σώσατε το σύμπαν, αλλά ο τόνος σας...
Είναι ο τόνος σας.
Το ξέρω.
Μάικλ, πέρνα μέσα.
Όλα τα πράγματά μου στη Γη!
Η παλιά μου μπάλα του μπόουλινγκ.
Γεια σας, συνδετήρες!
Τι τα παρακίνησε όλα αυτά;
Μου πήρε χρόνο να καταλάβω.
Νωρίτερα, όταν μπαινόβγαινες από την πόρτα, μου ήρθε.
Δεν θα ησυχάσεις ποτέ, αν δεν πάρεις αυτό που θες πραγματικά.
Θα γίνω...
Αληθινό αγόρι, Πινόκιο.
Η Κριτής μού έδωσε τη δύναμη να σε κάνω αληθινό άνθρωπο.
Αντίο, καλαμάρι.
Γεια σου, ασημένια αλεπού.
Έλενορ! Θεούλη μου!
Πρέπει να είσαι σίγουρος γι' αυτό.
Θα ζήσεις εδώ πέρα για...
κάποιο χρονικό διάστημα, θα πεθάνεις πραγματικά,
μετά θα κάνεις ένα τεστ στη μετά θάνατο ζωή και θα κριθείς για ό, τι έκανες.
Τουλάχιστον, έτσι νομίζουμε.
Ενώ είσαι εκεί, όλο το σύστημα μπορεί να αλλάξει.
Ο Σον μπορεί να κάνει πραξικόπημα. Να σχεδιάσουν άλλο.
Δεν θα ξέρεις τι θα σου συμβεί.
Αυτό το κάνει ξεχωριστό.
Δεν θα ξέρω τι θα μου συμβεί, όταν πεθάνω.
Τίποτα πιο ανθρώπινο από αυτό.
Εκτός από το να στέλνεις μήνυμα ότι φτάνεις σε λίγο
ενώ δεν έχεις καν ξεκινήσει.
Ευχαριστώ, Έλενορ.
Δεν κάνει τίποτα.
- Μάικ, πού πας σήμερα; - Στη Γη, βασικά.
Έχει περάσει καιρός. Ορίστε το κουμπί επιστροφής.
Δεν χρειάζεται. Χωρίς επιστροφή.
Εντάξει.
Καλή τύχη.
Ευχαριστώ.
Έχω κάτι για σένα.
Είναι αληθινός!
Είναι αληθινός βάτραχος!
Ασφαλώς και είναι.
Ευχαριστώ.
Έχω το τέλειο όνομα για αυτόν...
Κύριος Πηδηχτούλης.
Νόμιζα πως θα...
Τέλος πάντων.
Γεια σου, κύριε Πηδηχτούλη.
Ορίστε το δίπλωμα οδήγησης και η κάρτα κοινωνικής ασφάλισης.
Σου άνοιξα τραπεζικό λογαριασμό.
Έχει αρκετά μέσα για να μην πεινάσεις,
αλλά όχι τόσα ώστε να γίνεις προνομιούχος κόπανος.
Ευχαριστώ, Τζάνετ.
Κλείσε ραντεβού με τον γιατρό, μόλις φτάσεις.
Και όχι αλμυρά. Να κρατάς την πίεσή σου χαμηλά.
Έχεις αίμα τώρα.
Θα είμαι μια χαρά.
Το ξέρω. Απλώς ανησυχώ.
Θα τα ξαναπούμε.
Θα τα ξαναπούμε όταν γυρίσω.
Εντάξει.
Αν νοικιάσεις αυτοκίνητο, μην πληρώσεις την ασφάλεια. Είναι απάτη.
Κάνει ζέστη!
Αλλά είναι ξηρή ζέστη.
Όπως ανέφερα και άλλοτε, μπορείς να κάτσεις στο παγκάκι, όσο θέλεις.
Όταν είσαι έτοιμη, απλώς περνάς.
Θες να μου κάνεις λίγη παρέα;
Μαργαρίτα;
Πάντα.
Οι τρεις κορυφαίες στιγμές της μη-ζωής σου μαζί μας.
Όταν μας είπες να βοηθήσουμε τους ανθρώπους στη Γη.
Η στιγμή που όλοι φτάσαμε στο Καλό Μέρος.
Αλλά είναι ισόπαλη με τις οχτώ εκ. φορές που φιληθήκαμε με τον Τζέισον.
Φιλούσε πολύ ωραία.
Είμαι σίγουρη.
Αναρωτιέμαι τι κάνει ο Μάικλ.
Σίγουρα ό, τι κάθε άνθρωπος.
Τρία, δύο, ένα...
Μερικές καλές μέρες.
Καλή χρονιά!
Μερικές κακές μέρες.
Θα είναι μια χαρά.
Η πόλη έχει καλά νοσοκομεία.
Έχει μερικούς φίλους.
Είσαι πολύ καλό παιδί, Τζέισον.
Μερικούς που δεν αντέχει.
ΕΙΜΑΙ ΣΤΟ ΜΠΑΡ. ΕΙΣΑΙ ΕΔΩ;
ΦΤΑΝΩ ΣΕ ΠΕΝΤΕ ΛΕΠΤΑ!
Μαθαίνει κάποια πράγματα μόνος του.
Και μαθαίνει να ζητάει βοήθεια όταν τη χρειάζεται.
ΠΩΣ ΝΑ ΜΑΘΕΤΕ ΚΙΘΑΡΑ ΓΙΑ ΟΛΕΣ ΤΙΣ ΗΛΙΚΙΕΣ
Δοκίμασε έτσι. Με τα δάχτυλα εδώ.
Δεν έχεις ιδέα πόσο καιρό προσπαθούσα να το καταλάβω.
Όλοι χρειάζονται έναν δάσκαλο. Κάν' το πάλι.
Τα θαλασσώνει και προσπαθεί και τα θαλασσώνει πάλι
και μετά τα κάνει λάθος και πρέπει να τα φτιάξει.
Αυτό κάνουν όλοι.
- Στον Μάικλ. - Στον Μάικλ.
Τι λες ότι συμβαίνει όταν περνάμε την πόρτα;
Είναι το μόνο πράγμα στο σύμπαν που δεν ξέρω.
Ούτε εγώ ξέρω.
Το κύμα επιστρέφει στη θάλασσα.
Τι κάνει η θάλασσα με το νερό μετά, μπορεί μόνο να μαντέψει κανείς.
Όμως, όπως ένα πολύ σοφό μη ρομπότ μου είπε κάποτε,
"Η πραγματική χαρά κρύβεται στο μυστήριο".
Σε πειράζει αν μείνω εδώ, ώσπου να φύγεις;
Μόνο αν πεις αυτό που σου έμαθα.
Δεν θέλω να σε δω να διαβαίνεις την τελευταία πόρτα της ύπαρξης,
αλλά μ' αρέσει που σε βλέπω να φεύγεις.
Ορίστε.
Αυτό παραδόθηκε στο κτίριό μου κατά λάθος. Είναι δικό σου.
Ευχαριστώ πολύ.
Νομίζω πως ξέρω τι είναι.
Πωπώ!
ΚΑΡΤΑ ΑΝΤΑΜΟΙΒΗΣ ΤΟΥ ΚΟΓΙΟΤ ΤΖΟ
ΣΥΓΧΑΡΗΤΗΡΙΑ ΜΑΪΚΛ ΡΙΑΛΜΑΝ ΚΑΛΩΣ ΗΡΘΕΣ!
Για δες. Ευχαριστώ πολύ!
Ναι, κανένα πρόβλημα. Πάρ' το χαλαρά.
Θα σου πω κάτι καλύτερο.
Θα σου πω κάτι, φίλε μου, με όλη μου την αγάπη
και όλη τη σοφία του σύμπαντος.
Πάρ' το γλιτσερά.
Εντάξει.
Υποτιτλισμός: Βασίλης Μανουσάκης